16.1.2023.
HR
Službeni list Europske unije
L 14/397
Prilog 11. – Dodatak 4.
Dokazivanje ispravnosti ugradnje u vozilo u slučaju motora homologiranog kao zasebne tehničke jedinice Ovaj se Dodatak primjenjuje kad proizvođač vozila zatraži homologaciju vozila s motorom homologiranim s obzirom na emisije na temelju ovog Pravilnika.
U tom je slučaju uz zahtjeve za ugradnju iz stavka 6. ovog Pravilnika potrebno dokazivanje ispravnosti ugradnje.
To dokazivanje provodi se tako da se homologacijskom tijelu podnese tehnička studija s dokazima kao što su tehnički nacrti, funkcionalne analize i rezultati prethodnih ispitivanja.
Prema potrebi, i ako proizvođač tako odluči, podneseni dokaz može obuhvaćati ugradnju sustava ili sastavnih dijelova u stvarna ili simulirana vozila, pod uvjetom da proizvođač može podnijeti dokaz da prikazana ugradnja točno predstavlja standard koji će se postizati u proizvodnji.
Mora se dokazati sukladnost sljedećih elemenata sa zahtjevima ovog Priloga: (a) ugradnje u vozilu s obzirom na kompatibilnost sa sustavom motora (hardver, softver i prijenos podataka); (b) sustava za upozoravanje i prinudu (na primjer piktogrami, sheme aktivacije itd.); (c) spremnika za reagens i elemenata (na primjer senzora) ugrađenih u vozilo za potrebe sukladnosti s ovim Prilogom.
Može se provjeriti ispravna aktivacija sustava za upozoravanje i prinudu te sustava za pohranjivanje informacija za prijenos podataka na vozilu i izvan vozila.
Provjera tih sustava ne smije iziskivati rastavljanje sustava motora ili sastavnih dijelova niti izazvati nepotrebna opterećenja ispitivanjima koja zahtijevaju provođenje postupaka kao što su promjena kvalitete uree ili dugotrajna razdoblja rada vozila ili motora.
Kako bi se što više smanjilo opterećenje proizvođača vozila, kad je to moguće, za provjeru tih sustava izabiru se prekidi električnih veza i simulacije brojača s velikim brojem radnih sati.